། འདིའི་དམིགས་
པ་བླ་མའི་ཞལ་ལས་རག་ལས་པའོ། །དེའི་དམིགས་པ་ཅུང་ཟད་སྐྱེས་ནས། འཁྲུལ་
319

ས་སྐྱ་བཀའ་འབུམ། 《༼ཇ༽ ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བདུན་པ།
ཏེ།
་པ་
པ་ཆོས་ཀྱི་དབྱིངས་ཉིད་དུ། །གང་གིས་གོ་ལ་རྣམ་རྟོག་ཀུན། །ཆེད་དུ་བསྒོམས་ཀྱང་
རྟོག་མེད་ཡིན། །བཙལ་ཡང་འཁྲུལ་པ་ག་ལ་རྙེད། །འཁྲུལ་པ་ཆོས་ཀྱི་དབྱིངས་སུ་
གོ་བའི་རྣལ་འབྱོར་པས། རྟོག་པའི་སྣང་བ་ཅི་བསྒོམས་ཀྱང་མི་རྟོག་པ་ཉིད་ཡིན་
སྨིག་རྒྱུར་གོ་ན་ཆུར་བསྒོམས་ཀྱང་ཆུའི་དངོས་པོར་འགྲོ་མི་སྲིད་པ་བཞིན་
ནོ། །དེ་ལྟར་ཆོས་ཀྱི་དབྱིངས་གོ་ན། །མཚན་བཅས་དགེ་སྦྱོར་མི་སྲིད་དེ། །བསྐྱེད་
རིམ་སྒོམ་པར་གྱུར་པ་ནའང༌། །མཚན་མ་མེད་པའི་དགེ་སྦྱོར་ཡིན། །དེ་ལྟར་ཆོས་
ཀྱི་དབྱིངས་རྟོགས་པའི་རྣལ་འབྱོར་པ་ལ་མཚན་བཅས་ཀྱི་དགེ་སྦྱོར་མི་སྲིད་པའི་ཕྱིར་
བསྐྱེད་རིམ་བསྒོམ་པ་དང་། སྔགས་ཀྱི་བཟླས་པ་དང་། མདོ་འདོན་པ་ལ་སོགས་
ཐམས་ཅད་མཚན་མེད་ཀྱི་དགེ་སྦྱོར་ཡིན་ནོ། །དེ་ལྟར་མ་གོ་ན། ཆོས་ཉིད་འཛིན་
པས་དཀྲིས་པ་ལ། །མི་རྟོག་པ་ཡང་འཁྲུལ་སྣང་ཡིན། །དེ་ཡིས་མི་རྟོག་བསྒོམས་
ན་ཡང༌། །རྣམ་རྟོག་མཚན་མའི་འཁྲུལ་འཁོར་ཡིན། །ཏིང་ངེ་འཛིན་སྤྲོས་བྲལ་དུ་
མ་རྟོགས་ན། བསྐྱེད་རིམ་ལ་སོགས་པ་ལྟ་ཞོག །མི་རྟོག་པ་བསྒོམས་ཀྱང་མཚན་
བཅས་ཀྱི་དགེ་སྦྱོར་ལས་མ་འདས་ཏེ། རྨི་ལམ་ལ་རྨི་ལམ་དུ་ངོ་མ་ཤེས་པའོ། །ཉེ་
དུ་ལ་ཉེ་དུར་ངོ་མ་ཤེས་པར་དགྲར་འཛིན་པ་བཞིན་ནོ། །ཉོན་མོངས་དབང་དུ་
འདུས་པ་ན། །དེས་བསྐྱེད་འགྲོ་བ་དབང་དུ་འདུ། །ཉོན་མོངས་དབང་དུ་བདག་
གྱུར་ན། །སྐྱེས་ངན་གཞན་གྱི་བྲན་བཞིན་འགྱུར། །ཉོན་མོངས་ལྔ་པོ་བསྐྱེད་རིམ་གྱི་
དབང་དུ་གྱུར་ན་རིགས་ལྔའི་སྣང་བ་འཆར། །རྒྱུ་ཉོན་མོངས་པའི་དབང་དུ་གྱུར་པས་
འབྲས་བུ་འགྲོ་བ་རིགས་དྲུག་དང༌། ཉོན་མོངས་པ་ལྔ་བདོ་བའི་སེམས་ཅན་རྣམས་
བདག་གི་དབང་དུ་འདུ། ཉོན་མོངས་པ་དང་ཆོས་མཐུན་པའི་ཡོན་ཏན་རྣམས་བདག་
གི་དབང་དུ་འདུའོ། །བདག་ཉོན་མོངས་པའི་དབང་དུ་གྱུར་ན་དེ་ལས་ལྡོག་པའི་སྐྱོན་
དུ་འགྱུར་རོ། །རྡོ་རྗེ་མཁའ་འགྲོའི་རྟེན་འབྲེལ་འགྲིགས་གྱུར་ན། །ཤ་ཟ་མཁའ་འགྲོ་
-320-

དབང་བཞིའི་ངོ་སྤྱོད་ཀྱི་རང་འགྲེལ།
བདག་གི་བྲན་བཞིན་འཁོལ། །དེ་ཡི་དབང་དུ་བདག་གྱུར་ན། །སྤྲེའུ་བཞིན་དུ་རང་
དབང་མེད། །རྣམ་རྟོག་ཆོས་ཉིད་ཀྱི་དབང་དུ་བྱས་པ་བཞིན་དུ་སྣང་བ་བསྐྱེད་རིམ་
གྱི་དབང་བྱས་ན། ། གདོན་དང་ཉོན་མོངས་པ་དང་རྣམ་པར་རྟོག་པ་ཐམས་ཅད་བླ་
མ་དང་སངས་རྒྱས་ཀྱི་སྣང་བར་ཤར་ནས་བྱིན་རླབས་འབྱུང༌། དུར་ཁྲོད་དང་རི་ཁྲོད་
ལ་སོགས་པ་གཉན་ས་དང་འཇིགས་སར་བསྡད་ཀྱང༌། བླ་མ་དང་སངས་རྒྱས་ཀྱི་
སྣང་བ་ཤར་ནས་ཕྱིར་ལ་བྱིན་རླབས་འབྱུང༌། ཐ་ན་མཐུ་ཞིག་བྱེད་ཀྱང་འཁུ་ལྡོག་
མི་བྱེད་ཅིང་དགྲ་ལ་འགྲོ། ང་ལ་སྲུང་སྐྱོབ་བྱེད། རྣམ་རྟོག་གི་དབང་དུ་བསྐྱེད་
རིམ་ཤོར་ན། བླ་མ་དང་སངས་རྒྱས་རྣམས་ཀྱང་གདོན་དང་ཉོན་མོངས་པའི་སྣང་
བར་འཆར། བླ་མ་དང་སངས་རྒྱས་དངོས་སུ་མཐོང་ཡང་ཐེ་ཚོམ་ཟ། ཆགས་སྡང་
གི་རྒྱུར་འགྱུར། འཁོན་རྙིང་རྣམས་དྲན། ཁོང་བདག་ལ་མི་མཉེས་ཏེ་འོང་སྙམ་པའི་
སྣང་བ་འཆར། ཐ་ན་རྨི་ལམ་དུ་མཇལ་ཡང་གདོན་ཆེན་པོ་བླ་མར་བརྫུས་ནས་
བྱུང་སྙམ། ལྷ་ཁང་རྨི། དགེ་འདུན་རྨི་སྟེ། པེ་ཐེའུ་ཡིན་ལས་ཆེ། པོ་ཏི་མང་པོ་
ཁ་སྨྲས་ཀྱི་གླེང་གཞི་ཡིན་ལས་ཆེ་སྙམ་པའི་རྣམ་རྟོག་འཇུག །མཐུ་ཞིག་བྱེད་ཀྱང་
ཆོས་སྐྱོང་གི་འཁུ་ལྡོག་མང་། དགྲ་ལ་མི་འགྲོ། རང་གི་ནོར་ལ་གཟན་པ་ལ་སོགས་
པ་ཡོན་ཏན་ལས་ལྡོག་ནས་འབྱུང་བ་ཡིན་ནོ། །ཇི་ལྟར་སྤྱོད་པ་ཇི་ལྟར་འབྱུང་། །རྒྱུ་
མཐུན་རྟེན་འབྲེལ་བདག་གིས་གོ།གོ། །མེ་ལོང་བལྟས་ན་བྱད་བཞིན་འཆར། །བྱད་ཀྱི་
གཡས་གཡོན་བསྣོལ་མར་འགྱུར། །དེས་ན་སྤྲོས་བྲལ་དུ་བསྒོམས་ནས་སྤྲོལ་བྲལ་ཙམ་
དུ་རྟོགས། བསྐྱེད་རིམ་བསྒོམས་ན་སངས་རྒྱས་ཀྱི་གཟུགས་ཀྱི་སྐུ་འགྲུབ། རྫོགས་
རིམ་བསྒོམས་ན་ཆོས་སྐུ་འགྲུབ་བོ། །དེ་བཞིན་དུ་བདག་སེམས་ཅན་ལ་བྱམས་ན་
སེམས་ཅན་བདག་ལ་ཚུར་བྱམས། བདག་བླ་མ་ལ་གུས་ན་བླ་མས་བདག་ལ་བྱིན་
གྱིས་རློབ། བདག་དཀོན་མཆོག་ལ་གུས་ན་དེ་དག་བདག་ལ་ཚུར་ཉེ། དེ་ལས་
-321-

ས་སྐྱ་བཀའ་འབུམ། ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བདུན་པ།
ཞལ་
་མཐོང་བ་
ལྡོག་ན་ལྡོག་པའི་སྐྱོན་རྣམས་འབྱུང་ངོ༌། །རྟེན་འབྲེལ་འགའ་ཞིག་བསྣོལ་མར་
འབྱུང་བའང་ཡོད་དེ། བདག་གིས་བླ་མ་ལ་གུས་ཤིང་ཕུལ་བས། སློབ་མ་རྣམས་
བདག་ལ་གུས་ཤིང་འབུལ་བ་དང༌། ལོངས་སྤྱོད་ལ་མ་ཆགས་ན་ལོངས་སྤྱོད་འདུ་
བ་དང་། སྙན་གྲགས་མི་འདོད་ན་སྙན་གྲགས་འབྱུང་བ་དང་། སྐྱེ་རྒ་ན་འཆིས་
མི་འཇིགས་ན་དེ་དག་ལས་གྲོལ་བ་དང༌། སངས་རྒྱས་ལ་རེ་བ་མེད་ན་དེ་དག་གི་
་བ་དང་། འཚང་རྒྱ་བའི་འདོད་པ་ལས་གྲོལ་ན་ལུང་བསྟན་པ་འཐོབ་པ་
ལ་སོགས་པའོ། །དེས་ན། མཆོད་པ་བྱས་ན་གཞན་གྱིས་མཆོད། །སྨད་པ་བྱས་ན་
སྨད་པ་འཐོབ། །བྲན་དུ་བྱས་ན་རྗེ་དཔོན་འགྱུར། །སྣ་ཚོགས་བསྒོམས་པས་ཀུན་
མཁྱེན་འཐོབ། །།དེ་ལྟ་བུའི་རྟེན་འབྲེལ་གྱི་འགྲོས་ཐམས་ཅད་ལམ་འབྲས་ཀྱི་སྐབས་སུ་
རྟོགས་པར་བྱའོ། །རིགས་དྲུག་གི་ཡི་གེའི་རྟེན་འབྲེལ་གྱིས་འགྲོ་བ་དྲུག་གི་ཉམས་མྱོང་
འཆར། མྱ་ངན་ལས་འདས་པའི་རྩ་ཡིག་གིས་རྣམ་གྲོལ་གསུམ་གྱི་ཡེ་ཤེས་སྐྱེ། ལྷའི་
ཨ་ཡིག་དང༌། མིའི་ནྲྀ་ཡིག་ལ་སོགས་པར་ཁམས་འདུ་ལུགས་གསུམ་གྱི་རྟེན་འབྲེལ་
གྱིས་འགྲོ་བ་རིགས་དྲུག་གི་སྣང་བ་དང་། འགོག་པའི་རྩ་དང་། ཤེས་རབ་ཀྱི་ཨཱཿའི་
ཆ་དང༌། ཟུང་འཇུག་གི་ཧཱུཾ་གི་རྟེན་འབྲེལ་གྱིས་ཉན་ཐོས་དང་། རང་སངས་རྒྱས་
དང་། རྫོགས་པའི་སངས་རྒྱས་ཀྱི་རྟེན་འབྲེལ་ཡིན་ནོ། །དེ་ལྟར་ན། བདག་འཛིན་
དང་བཅས་པའི་ངང་ནས་བསོད་ནམས་གང་བསགས་ཀྱང་འཁོར་བའི་ཕུན་སུམ་
ཚོགས་པ་ལས་མི་འདའ། སྡིག་པ་བསགས་ན་ངན་སོང་ཡིན། སྟོང་ཉིད་ཡིན་པས་
སྡིག་པ་བསགས་པ་དང་། བསོད་ནམས་བསགས་པ་ལ་ཁྱད་པར་མེད་སྙམ་ནས་རྒྱུ་
འབྲས་ལ་སྐུར་པ་བཏབ་ན་མནར་མེད་ཀྱི་སེམས་ཅན་དམྱལ་བར་སྐྱེ། སྟོང་ཉིད་ལ
དམ་པར་བཟུང་ནས་དགེ་བ་ཅི་རིགས་ཤིག་སྤྱད་ན། ཅིའང་མེད་པའི་སྐྱེ་མཆེད་ལ་
སོགས་པར་ཁམས་གོང་མའི་ལྷར་སྐྱེ། སྟོང་ཉིད་འཛིན་པ་དང་བྲལ་བ་ལས་ཐབས་མི་
322

དབང་བཞིའི་ངོ་སྤྲོད་ཀྱི་རང་འགྲེལ།
མཁས་པས་སྲིད་པ་གསུམ་གྱི་བསོད་ནམས་བསགས་ན་དགྲ་བཅོམ་པར་འགྱུར། ཉན་
ཐོས་སྡེ་པའི་དགྲ་བཅོམ་གྱིས་ཆོས་ཀྱི་བདག་མེད་མ་རྟོགས། དབུ་མ་པའི་ལུགས་ཀྱི་
དགྲ་བཅོམ་གྱིས་ཆོས་ཀྱི་བདག་མེད་རྟོགས་སོ། །འཛིན་པ་དང་བྲལ་བའི་སྟོང་ཉིད་
སྒོམ་ཞིང༌། ཐབས་རྟེན་འབྲེལ་གྱིས་བསྐལ་པ་བརྒྱར་བསོད་ནམས་བསགས་ན་རང་
སངས་རྒྱས། རྣམ་པ་ཐམས་ཅད་ཀྱི་མཆོག་དང་ལྡན་པའི་སྟོང་པ་ཉིད་ཀྱི་ངང་ལས་
ཐབས་མཁས་པས་ཕ་རོལ་ཏུ་ཕྱིན་པ་དྲུག་སྤྱད་ན་སྐལ་པ་གྲངས་མེད་གསུམ་ན་འཚང་
རྒྱ། རྣམ་པ་ཐམས་ཅད་ཀྱི་མཆོག་དང་ལྡན་པའི་སྟོང་པ་ཉིད་ཀྱི་ངང་ལས་ལམ་རིམ་
གཉིས་བསྒོམས་ན་དེའི་སྟོབས་ཀྱིས་རང་བྱུང་གི་ཡེ་ཤེས་རྟོགས་ན་ཚེ་འདི་ཉིད་ལ་རྡོ་
རྗེ་འཆང་ཆེན་པོ་འཐོབ་བོ། །དེ་ལྟར་རྟེན་འབྲེལ་འགྲིགས་པས་ཚེ་འདི་ཉིད་ལ་ལུས་
མ་སྤངས་པར་སངས་རྒྱས་ཀྱང་ཐོབ་ན། གཞན་ལྟ་སྨོས་ཀྱང་ཅི་དགོས། ལོངས་སྤྱོད་
འདོད་ལ་ལོངས་སྤྱོད་དང་། །གྲགས་པ་འདོད་ལ་གྲགས་པ་དང༌། །འཁོར་འདོད་པ་
ལ་འཁོར་ལ་སོགས། །སེམས་དག་པ་ལ་ཅི་འདོད་འབྱུང༌། །སྤྲོས་པ་དང་བྲལ་བས་
སེམས་དག །བསྐྱེད་པའི་རིམ་པས་ལུས་དག་པའི་གང་ཟག་ལ་ཇི་ལྟར་འདོད་པའི་
འཇིག་རྟེན་དང་འཇིག་རྟེན་ལས་འདས་པའི་དངོས་གྲུབ་ཐམས་ཅད་འབྱུང་ངོ་། །དེ་
ལྟར་བསྐྱེད་པའི་རིམ་པའི་རྟོགས་པ་སྐྱེས་ནས། བསྐྱེད་རིམ་རྣམ་རྟོག་གི་དབང་དུ་མི་
འགྲོ་ན། མཚན་བཅས་ཀྱི་དགེ་སྦྱོར་ལས་གྲོལ་ཞེས་བྱའོ། །དེ་ནས་རྫོགས་པའི་རིམ་
པ་རང་བྱིན་བརླབས་ལ་དམིགས་བཅས་དང་། དམིགས་མེད་གཉིས་ལས། དང་པོ་
རྩ་དང་། ཡི་གེ། གཏུམ་མོ་ལ་སོགས་པ་བླ་མའི་ཞལ་ལ་རག་ལས་སོ། །དམིགས་
མེད་རང་བྱུང་གི་ཡེ་ཤེས་སྐྱེས་པ། དེའང་ཉོན་མོངས་རང་བྱུང་དང༌། རྣམ་རྟོག་
རང་བྱུང་། སྣྲེལ་ཞི་རང་བྱུང་གསུམ་པོ་དྭངས་ནས། གསལ་ཞིང་ཡང་ལ་རང་བྱུང་
གི་ཡེ་ཤེས་ཆེན་པོའི་ཏིང་ངེ་འཛིན་སྐྱེས་ནས། དེ་ནས་མི་རྟོག་པ་སྐྱེ་སྟེ། རང་བྱུང་
323

ས་སྐྱ་བཀའ་འབུམ། ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བདུན་པ།
ཡེ་ཤེས་སྐྱེས་པ་ལ། །རྣམ་རྟོག་ཉིད་ཀྱང་ཡེ་ཤེས་སུ། །རང་གི་ངང་གིས་འཆར་བ་
ཡིན། །བསྒོམས་དང་མ་བསྒོམས་ཁྱད་པར་མེད། །རྫོགས་པའི་རིམ་པས་རང་བྱུང་གི་
ཡེ་ཤེས་སྐྱེས་ནས། རྟོག་པ་ཐམས་ཅད་མི་རྟོག་པར་འཆར་ཏེ། བསྒོམས་པ་དང་མ་
བསྒོམས་པ་ཁྱད་པར་མེད་པར་ཡེ་ཤེས་སྐྱེའོ། །དེ་ནས་རྣམ་རྟོག་ཆོས་ཉིད་ཀྱི་དབང་
དུ་འགྲོ་བ་མ་གཏོགས་པ། ཆོས་ཉིད་རྣམ་རྟོག་གི་དབང་དུ་འགྲོ་མི་སྲིད་དོ། །
རྟོག་པ་མྱུར་དུ་སྐྱེ་འདོད་པའི། ། །གང་ཟག་དེ་དག་ཕོ་ཉ་བསྒོམ། །ལྷན་ཅིག་
སྐྱེས་པའི་ཡེ་ཤེས་ནི། །རྒྱུན་མི་འཆད་པར་འབབས་པར་འགྱུར། །རྫོགས་པའི་རིམ་
པའི་ཡེ་ཤེས་དཀྱིལ་འཁོར་འཁོར་ལོའི་ཡེ་ཤེས་བསྒོམ་པ་ལ། ཡེ་ཤེས་ཉོན་མོངས་པའི་
དབང་དུ་གྱུར་ན་འཁོར་བའི་རྒྱུར་འགྱུར། ཉོན་མོངས་པ་ལྷན་ཅིག་སྐྱེས་པའི་ཡེ་ཤེས་
ཀྱི་དབང་དུ་གྱུར་ན་འཁོར་བའི་རྒྱུ་ཐམས་ཅད་ཆོས་སྐུའི་ཡེ་ཤེས་སུ་འཆར་རོ།
།
རྡོ་རྗེ་རྦ་རླབས་བསྒོམས་པ་ཡིས། །ལུས་ངག་ཡིད་གསུམ་ཡེ་ཤེས་འཆར། །
འབྲས་བུ་བཞི་ཡི་རྟོགས་པ་སྐྱེ། །སྐུ་བཞི་ལྷུན་གྱིས་གྲུབ་པར་འགྱུར། །བསྐྱེད་རིམ་གྱི་
ཡེ་ཤེས་ཀྱིས་སྣང་བ་བྱིན་གྱིས་རློབ། རང་བྱུང་གིས་སེམས་བྱིན་གྱིས་རློབ། ལྷན་སྐྱེས་
ཀྱིས་ལུས་བྱིན་གྱིས་རློབ། ཤིན་ཏུ་རྣམ་པར་དག་པའི་དེ་ཁོ་ན་ཉིད་ཀྱིས་ཐམས་ཅད་
བྱིན་གྱིས་རློབ་བོ། །དེའང་ལུས་ངག་ཡིད་གསུམ་གྱིས་རྦ་རླབས་རེངས་ན། རྒྱུ་མཐུན་
པས་ན་སྐྲ་དཀར་སེལ། བྱ་བ་ལ་སོགས་པའི་འབྲས་བུ་བཞི་འགྲུབ་སྟེ། དབང་བཞིའི་
འབྲས་བུ་སྐུ་བཞི་འཐོབ་པར་འགྱུར་རོ། །དེ་ཙམ་ན་མཚན་བཅས་དང་། མཚན་
མེད་དང་། རྟོག་བཅས་དང༌། རྟོག་མེད་དང༌། འཁོར་བ་དང་། མྱ་ངན་ལས་
འདས་པའི་རྟོག་པ་ལས་གྲོལ་བ་ཞེས་བྱ་བའི་མིང་ཐོབ་བོ། །
དེ་ལྟར་དབང་བཞིའི་ལམ་དེ་དག་བསྡུས་ནས་ཉམས་སུ་ལེན་ན། སྡོམ་པ་སུམ་
ལྡན་གྱིས་བསྒོམ་དགོས་ཏེ། སོ་སོ་ཐར་པའི་སྡོམ་པ་དགེ་བསྙེན་ནས་དགེ་སློང་གི་
-324

དབང་བཞིའི་ངོ་སྤྲོད་ཀྱི་རང་འགྲེལ།
བར་དུ་གང་རུང་ཐོབ་པ། བྱང་ཆུབ་སེམས་དཔའི་སྨོན་འཇུག་གི་སེམས་བསྐྱེད་
ཐོབ་པ། གསང་སྔགས་ཀྱི་དབང་བཞིའི་སྡོམ་པ་ཐོབ་པའོ། །དེ་ལ་ཉན་ཐོས་ཉོན་
མོངས་པའི་སྐྱོན་ཤེས་པར་བྱས་ནས་མྱུར་དུ་སྤོང༌། བྱང་ཆུབ་སེམས་དཔའ་སྐྱོན་ཡོན་
འདྲེས་པར་བྱས་ནས་གནས་བསྒྱུར། གསང་སྔགས་པས་ཉོན་མོངས་པ་གང་སྐྱེས་པ་
དེའི་ཆོས་ཅན་དང་ཆོས་ཉིད། དབྱིངས་དང་ཡེ་ཤེས་གཉིས་སུ་མེད་པ་གཟུགས་ཀྱི་
སྐུ་དང་ཆོས་ཀྱི་སྐུ་ཉིད་དུ་ངོ་ཤེས་པར་བྱས་ནས། ལྷུན་གྲུབ་དང་གནས་གྱུར་གྱི་སྐུ་
སྒྲུབ་པར་བྱེད་དོ། ། །དེ་ལྟར་ཤེས་པར་བྱས་ཏེ། མཚན་མ་དང་རྣམ་རྟོག་ཡེ་ཤེས་ཀྱི་
དབང་དུ་བསྡུ་བའི་ཕྱིར་འདི་ལྟར་བསྒོམ་སྟེ། དཔེར་ན། བདག་ལ་འདོད་ཆགས་
སྐྱེས་ན་གཉེན་པོས་འདོད་ཆགས་ཀྱི་དབང་དུ་མི་གཏོང་བ་ནི་སོ་སོ་ཐར་པའི་སྡོམ་
པའོ། །དེ་ནས་བདག་ལ་སེམས་ཅན་གྱི་ལས་དང་ཉོན་མོངས་པ་བག་ཆགས་དང་
བཅས་པ་བྲལ་ནས་མངོན་པར་རྫོགས་པར་འཚང་རྒྱ་བར་གྱུར་ཅིག །ཅེས་བྱང་ཆུབ་ཀྱི་
སེམས་བསྒོམ་པ་ནི་བྱང་ཆུབ་སེམས་དཔའི་སྡོམ་པའོ། །དེ་ནས་རང་ཡི་དམ་གྱི་ལྷར་
བསྒོམ། བླ་མ་སྤྱི་བོའམ། སྙིང་གར་བསྒོམས་ལ་མོས་གུས་བྱ། སེམས་བསྐྱེད་རྫོགས་
ཀྱི་ཡེ་ཤེས་དྲན་པར་བྱས་ཏེ། རང་གི་ལུས་ངག་ཡིད་གསུམ་སངས་རྒྱས་ཀྱི་ཆོས་ཀྱི་སྐུ་
དང་། གཟུགས་ཀྱི་སྐུར་བསྒོམ་པ་ནི་རིག་འཛིན་སྔགས་ཀྱི་སྡོམ་པའོ། །དེ་ནས་དགེ་
བའི་རྩ་བ་འདིས་སངས་རྒྱས་ཐོབ་པར་གྱུར་ཅིག་ཅེས་བསྔོ་བ་དང༌། དེ་མ་རྟོགས་པའི་
སེམས་ཅན་ལ་སྙིང་རྗེ་བསྒོམ་པ་དང༌། ཆོས་ཐམས་ཅད་རྨི་ལམ་ལྟ་བུའི་ངང་ལས་
སྤྱོད་ལམ་བྱ་བ། སྡོམ་པ་གསུམ་མྱུར་དུ་སྨིན་པར་བྱེད་པའོ། །ཡང་དགེ་བའི་རྩ་བ་
ཐམས་ཅད་ཀྱང་ཡེ་ཤེས་ཀྱི་དབང་དུ་བྱ་བའི་ཕྱིར། སྦྱིན་པ་ལ་སོགས་པ་དགེ་བའི་རྩ་
བ་ཐམས་ཅད་ཀྱང་། དམིགས་པ་དང་བཅས་ན་དབང་དུ་མི་འདུ་བས། ཞིང་དང་
བསམ་པ་དངོས་པོ་གསུམ། །གཅིག་ཏུ་བསྲེས་ལ་གསོལ་བ་ཐོབ། །ཅེས་པ་སྡོམ་པ་
-325-

ས་སྐྱ་བཀའ་འབུམ། ༑་ཇེ༽ ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བདུན་པ།
གསུམ་གྱི་རིམ་པ་ལྟར། ཞིང་དང་། བསམ་པ། དངོས་པོ་གསུམ་ཤེས་པར་བྱས་
ལ། འཁོར་གསུམ་ཡོངས་སུ་དག་པའི་ཚུལ་གྱིས་སྤྱད་དོ། །དེའི་ངང་ནས་དགེ་
བ་སྤྱད་པས།
བླ་མ་དང་སངས་རྒྱས་ཐམས་ཅད་བདག་གི་དབང་དུ་འདུས་པས་
དགེས། སྡེ་སྣོད་འཛིན་པ་ཐམས་ཅད་བདག་ལ་འདུན། གྲོང་ཁྱེར